erhwenkuo/poetry-chinese-zhtw huggingface dataset:
北山遊亭
作者：戴叔倫（唐）

西崦水泠泠，沿岡有遊亭。自從春草長，遙見只青青。
贈李唐山人
作者：戴叔倫（唐）

此意無所欲，閉門風景遲。柳條將白髮，相對共垂絲。
題秦隱君麗句亭
作者：戴叔倫（唐）

北人歸欲盡，猶自住蕭山。閉戶不曾出，詩名滿世間。
答孫常州見憶
作者：戴叔倫（唐）

畫鷁春風裡，迢遙去若飛。那能寄相憶，不並子猷歸。
送裴明州效南朝體
作者：戴叔倫（唐）

沅水連湘水，千波萬浪中。知郎未得去，慚愧石尤風。
戲留顧十一明府
作者：戴叔倫（唐）

江明雨初歇，山暗雲猶濕。未可動歸橈，前程風浪急。
答崔載華
作者：戴叔倫（唐）

文案日成堆，愁眉拽不開。偷歸甕間臥，逢個楚狂來。
將赴行營勸客同醉
作者：戴叔倫（唐）

絲管霜天夜，煙塵淮水西。明朝上徵去，相伴醉如泥。
夏夜江樓會別
作者：戴叔倫（唐）

不作十日別，煩君此相留。雨餘江上月，好醉竹間樓。
歲除日奉推事使牒追赴撫州辨對留別崔法曹陸大祝處士上人同賦人字口號
作者：戴叔倫（唐）

上國杳未到，流年忽複新。回車不自識，君定送何人。
江館會別
作者：戴叔倫（唐）

離亭一會宿，能有幾人同。莫以回車泣，前途不盡窮。
容州回逢陸三別
作者：戴叔倫（唐）

西南積水遠，老病喜生歸。此地故人別，空餘淚滿衣。
古意寄呈王侍郎
作者：戴叔倫（唐）

夜光貯懷袖，待報一顧恩。日向江湖老，此心誰為論。
送李大夫渡口阻風
作者：戴叔倫（唐）

浪息定何時，龍門到恐遲。輕舟不敢渡，空立望旌旗。
過三閭廟
作者：戴叔倫（唐）

沅湘流不盡，屈宋怨何深。日暮秋煙起，蕭蕭楓樹林。
泊湘口
作者：戴叔倫（唐）

湘山千嶺樹，桂水九秋波。露重猿聲絕，風清月色多。
遊道林寺
作者：戴叔倫（唐）

佳山路不遠，俗侶到常稀。及此煙霞暮，相看複欲歸。
後宮曲
作者：戴叔倫（唐）

初入長門宮，謂言君戲妾。寧知秋風至，吹盡庭前葉。
新別離
作者：戴叔倫（唐）

手把杏花枝，未曾經別離。黃昏掩閨後，寂寞心自知。
夏日登鶴巖偶成
作者：戴叔倫（唐）

天風吹我上層岡，露灑長松六月涼。願借老僧雙白鶴，碧雲深處共翱翔。
題淨居寺
作者：戴叔倫（唐）

玉壺山下雲居寺，六百年來選佛場。滿地白雲關不住，石泉流出落花香。
昭君詞
作者：戴叔倫（唐）

漢家宮闕夢中歸，幾度氈房淚濕衣。惆悵不如邊雁影，秋風猶得向南飛。
織女詞
作者：戴叔倫（唐）

鳳梭停織鵲無音，夢憶仙郎夜夜心。難得相逢容易別，銀河爭似妾愁深。
塞上曲二首
作者：戴叔倫（唐）

軍門頻納受降書，一劍橫行萬裡餘。漢祖謾誇婁敬策，卻將公主嫁單於。漢家旌幟滿陰山，不遣胡兒匹馬還。願得此身長報國，何須生入玉門關。
閨怨
作者：戴叔倫（唐）

看花無語淚如傾，多少春風怨別情。不識玉門關外路，夢中昨夜到邊城。
春怨
作者：戴叔倫（唐）

金鴨香消欲斷魂，梨花春雨掩重門。欲知別後相思意，回看羅衣積淚痕。
旅次寄湖南張郎中
作者：戴叔倫（唐）

閉門茅底偶為鄰，北阮那憐南阮貧。卻是梅花無世態，隔牆分送一枝春。
題友人山居
作者：戴叔倫（唐）

四郭青山處處同，客懷無計答秋風。數家茅屋清溪上，千樹蟬聲落日中。
別鄭谷
作者：戴叔倫（唐）

朝陽齋前桃李樹，手栽清蔭接比鄰。明年此地看花發，愁向東風憶故人。
贈鶴林上人
作者：戴叔倫（唐）

日日澗邊尋茯芩，巖扉常掩鳳山青。歸來掛衲高林下，自剪芭蕉寫佛經。
題稚川山水
作者：戴叔倫（唐）

松下茅亭五月涼，汀沙雲樹晚蒼蒼。行人無限秋風思，隔水青山似故鄉。
過柳溪道院
作者：戴叔倫（唐）

溪上誰家掩竹扉，鳥啼渾似惜春暉。日斜深巷無人跡，時見梨花片片飛。
荔枝
作者：戴叔倫（唐）

紅顆真珠誠可愛，白須太守亦何痴。十年結子知誰在，自向中庭種荔枝。
憶原上人
作者：戴叔倫（唐）

一兩棕鞋八尺藤，廣陵行遍又金陵。不知竹雨竹風夜，吟對秋山那寺燈。
閑思
作者：戴叔倫（唐）

伯勞東去鶴西還，雲總無心亦度山。何似嚴陵灘上客，一竿長伴白鷗閑。
蘭溪棹歌
作者：戴叔倫（唐）

涼月如眉掛柳灣，越中山色鏡中看。蘭溪三日桃花雨，半夜鯉魚來上灘。
蘇溪亭
作者：戴叔倫（唐）

蘇溪亭上草漫漫，誰倚東風十二闌。燕子不歸春事晚，一汀煙雨杏花寒。
敬酬陸山人二首
作者：戴叔倫（唐）

黨議連誅不可聞，直臣高士去紛紛。當時漏奪無人問，出宰東陽笑殺君。由來海畔逐樵漁，奉詔因乘使者車。卻掌山中子男印，自看猶是舊潛夫。
答崔法曹賦四雪
作者：戴叔倫（唐）

楚僧躡雪來招隱，先訪高人積雪中。已別剡溪逢雪去，雪山修道與師同。
撫州被推昭雪答陸太祝三首
作者：戴叔倫（唐）

求理由來許便宜，漢朝龔遂不為疵。如今謗起翻成累，唯有新人子細知。貧交相愛果無疑，共向人間聽直詞。從古以來何限枉，慚知暗室不曾欺。春風旅館長庭蕪，俯首低眉一老夫。已對鐵冠窮事本，不知廷尉念冤無。
送獨孤cl還京
作者：戴叔倫（唐）

舉家相逐還鄉去，不向秋風怨別時。湖水兩重山萬裡，定知行盡到京師。
臨流送顧東陽
作者：戴叔倫（唐）

海上獨歸慚不及，邑中遺愛定無雙。蘭橈起唱逐流去，卻恨山溪通外江。
行營送馬侍禦
作者：戴叔倫（唐）

萬裡羽書來未絕，五關烽火晝仍傳。故人多病盡歸去，唯有劉楨不得眠。
送秦系
作者：戴叔倫（唐）

五都來往無舊業，一代公卿盡故人。不肯低頭受羈束，遠師溪上拂纓塵。
送裴判官回湖南
作者：戴叔倫（唐）

莫怕南風且盡歡，湘山多雨夏中寒。送君萬裡不覺遠，此地曾為心鐵官。
再巡道永留別
作者：戴叔倫（唐）

鬢下初驚白髮時，更逢離別助秋悲。從今不學四方事，已共家人海上期。
別崔法曹
作者：戴叔倫（唐）

欲作別離西入秦，芝田棗徑往來頻。東湖此夕更留醉，逢著廬山學道人。
送蕭二
作者：戴叔倫（唐）

擬向田間老此身，寒郊怨別甚於春。又聞故里朋遊盡，到日知逢何處人。
湘川野望
作者：戴叔倫（唐）

懷王獨與佞人謀，聞道忠臣入亂流。今日登高望不見，楚雲湘水各悠悠。
將至道州寄李使君
作者：戴叔倫（唐）

九疑深路繞山回，木落天清猿晝哀。猶隔簫韶一峰在，遙傳五馬向東來。
與虞沔州謁藏真上人
作者：戴叔倫（唐）

故侯將我到山中，更上西峰見遠公。共問置心何處好，主人揮手指虛空。
題招隱寺
作者：戴叔倫（唐）

昨日臨川謝病還，求田問舍獨相關。宋時有井如今在，卻種胡麻不買山。
過珥瀆單老
作者：戴叔倫（唐）

毫末成圍海變田，單家依舊住溪邊。比來已向人間老，今日相過卻少年。
族兄各年八十餘見招遊洞
作者：戴叔倫（唐）

鶴發婆娑鄉裡親，相邀共看往年春。擬將兒女歸來住，且是茅山見老人。
登高回乘月尋僧
作者：戴叔倫（唐）

插鬢茱萸來未盡，共隨明月下沙堆。高緇寂寂不相問，醉客無端入定來。
贈殷亮
作者：戴叔倫（唐）

日日河邊見水流，傷春未已複悲秋。山中舊宅無人住，來往風塵共白頭。
夜發袁江寄李潁川劉侍禦
作者：戴叔倫（唐）

半夜回舟入楚鄉，月明山水共蒼蒼。孤猿更叫秋風裡，不是愁人亦斷腸。
對酒示申屠學士
作者：戴叔倫（唐）

三重江水萬重山，山裡春風度日閑。且向白雲求一醉，莫教愁夢到鄉關。
對月答袁明府
作者：戴叔倫（唐）

山下孤城月上遲，相留一醉本無期。明年此夕遊何處，縱有清光知對誰。
送前上饒嚴明府攝玉山
作者：戴叔倫（唐）

家在故林吳楚間，冰為溪水玉為山。更將舊政化鄰邑，遙見逋人相逐還。
聽歌回馬上贈崔法曹
作者：戴叔倫（唐）

秋風裡許杏花開，杏樹傍邊醉客來。共待夜深聽一曲，醒人騎馬斷腸回。
酬駱侍禦答詩
作者：戴叔倫（唐）

風傳畫閣空知曉，雨濕江城不見春。堆案繞床君莫怪，已經愁思古時人。
送孫直遊郴州
作者：戴叔倫（唐）

孤舟上水過湘沅，桂嶺南枝花正繁。行客自知心有託，不聞驚浪與啼猿。
麓山寺會送尹秀才
作者：戴叔倫（唐）

湖上逢君亦不閑，暫將離別到深山。飄蓬驚鳥那自定，強欲相留雲樹間。
送董頲
作者：戴叔倫（唐）

霜雁群飛下楚田，羈人掩淚望秦天。君行江海無定所，別後相思何處邊。
別張員外
作者：戴叔倫（唐）

木葉紛紛湘水濱，此中何事往頻頻。臨風自笑歸時晚，更送浮雲逐故人。
送張評事
作者：戴叔倫（唐）

城郭喧喧爭送遠，危梁嫋嫋渡東津。楊花輾轉引徵騎，莫怪山中多看人。
送呂少府
作者：戴叔倫（唐）

共醉流芳獨歸去，故園高士日相親。深山古路無楊柳，折取桐花寄遠人。
送人遊嶺南
作者：戴叔倫（唐）

少別華陽萬裡遊，近南風景不曾秋。紅芳綠筍是行路，縱有啼猿聽卻幽。
妻亡後別妻弟
作者：戴叔倫（唐）

楊柳青青滿路垂，贈行惟折古松枝。停舟一對湘江哭，哭罷無言君自知。
和崔法曹建溪聞猿
作者：戴叔倫（唐）

曾向巫山峽裡行，羈猿一叫一回驚。聞道建溪腸欲斷，的知斷著第三聲。
湘南即事
作者：戴叔倫（唐）

盧橘花開楓葉衰，出門何處望京師。沅湘日夜東流去，不為愁人住少時。
代書寄京洛舊遊
作者：戴叔倫（唐）

今年十月溫風起，湘水悠悠生白蘋。欲寄遠書還不敢，卻愁驚動故鄉人。
蘄州行營作
作者：戴叔倫（唐）

蘄水城西向北看，桃花落盡柳花殘。朱旗半卷山川小，白馬連嘶草樹寒。
題武當逸禪師蘭若
作者：戴叔倫（唐）

我身本似遠行客，況是亂時多病身。經山涉水向何處，羞見竹林禪定人。
穀城逢楊評事
作者：戴叔倫（唐）

遠自五陵獨竄身，築陽山中歸路新。橫流夜長不得渡，駐馬荒亭逢故人。
聽韓使君美人歌
作者：戴叔倫（唐）

仙人此夜忽淩波，更唱瑤臺一遍歌。嫁與將軍天上住，人間可得再相過。
轉應詞
作者：戴叔倫（唐）

邊草，邊草，邊草盡來共老。山南山北雪晴，
精舍對雨
作者：戴叔倫（唐）

空門寂寂澹吾身，溪雨微微洗客塵。臥向白雲晴未盡，任他黃鳥醉芳春。
宿灌陽灘
作者：戴叔倫（唐）

十月江邊蘆葉飛，灌陽灘冷上舟遲。今朝未遇高風便，還與沙鷗宿水湄。
酬贈張眾甫
作者：戴叔倫（唐）

野人無本意，散木任天材。分向空山老，何言上苑來。迢遙千里道，依倚九層臺。出處寧知命，輪轅豈自媒。更慚張處士，相與別蒿萊。
客舍秋懷呈駱正字士則
作者：戴叔倫（唐）

無言堪自喻，偶坐更相悲。木落驚年長，門閑惜草衰。買山猶未得，諫獵又非時。設被浮名系，歸休漸欲遲。
寄中書李舍人紓
作者：戴叔倫（唐）

萍翻蓬自卷，不共本心期。複入重城裡，頻看百草滋。水流歸思遠，花發長年悲。盡日春風起，無人見此時。
贈康老人洽
作者：戴叔倫（唐）

酒泉布衣舊才子，少小知名帝城裡。一篇飛入九重門，南鄰北裡日經過，處處淹留樂事多。不脫弊裘輕錦綺，暗將心事隔風塵，盡擲年光逐杯酒。青門幾度見春歸，繁霜入鬢何足論，舊國連天不知處。爾來倏忽五十年，百人會中一身在，被褐飲瓢終不改。陌頭車馬共營營，
暮春遊長沙東湖贈辛兗州巢父二首
作者：戴叔倫（唐）

湘流分曲浦，繚繞古城東。岸轉千家合，林開一鏡空。人生無事少，心賞幾回同。且複忘羈束，悠悠落照中。回環路不盡，曆覽意彌新。古木佘田火，澄江蕩槳人。緩歌尋極浦，一醉送殘春。莫恨長沙遠，他年憶此辰。
同兗州張秀才過王侍禦參謀宅賦十韻
作者：戴叔倫（唐）

十年官不進，斂跡無怨咎。漂蕩海內遊，淹留楚鄉久。因參戎幕下，寄宅湘川口。翦竹開廣庭，瞻山敞虛牖。閑門早春至，陋巷新晴後。覆地落殘梅，和風嫋輕柳。逢迎車馬客，邀結風塵友。意愜時會文，夜長聊飲酒。秉心轉孤直，沈照隨可否。豈學屈大夫，憂慚對漁叟。
同辛兗州巢父虛副端嶽相思獻酬之作因紓歸懷兼呈辛魏二院長楊長寧
作者：戴叔倫（唐）

暮角發高城，情人坐中起。臨觴不及醉，分散秋風裡。雖有明日期，離心若千里。前歡反惆悵，後會還如此。焉得夜淹留，一回終宴喜。羈遊複牽役，皆去重湖水。早晚泛歸舟，吾從數君子。
酬袁太祝長卿小湖村山居書懷見寄
作者：戴叔倫（唐）

背江居隙地，辭職作遺人。耕鑿資餘力，樵漁逐四鄰。麥秋桑葉大，梅雨稻田新。籬落栽山果，池塘養海鱗。放歌聊自足，幽思忽相親。餘亦歸休者，依君老此身。
送汶水王明府
作者：戴叔倫（唐）

何時別故鄉，歸去佩銅章。親族移家盡，閭閻百戰場。背關餘古木，近塞足風霜。遺老應相賀，知君不下堂。
奉同汴州李相公勉送郭布殿中出巡
作者：戴叔倫（唐）

軒車出東閣，都邑繞南河。馬首先春至，人心比歲和。省風傳隱恤，持法去煩苛。卻想埋輪者，論功此日多。
送東陽顧明府罷歸
作者：戴叔倫（唐）

祖帳臨鮫室，黎人擁鷁舟。坐藍高士去，繼組鄙夫留。白日落寒水，青楓繞曲洲。相看作離別，一倍不禁愁。
撫州對事後送外生宋垓歸饒州覲侍呈上姊夫
作者：戴叔倫（唐）

淮汴初喪亂，蔣山烽火起。與君隨親族，奔迸辭故里。京口附商客，海門正狂風。憂心不敢住，夜發驚浪中。雲開方見日，潮盡爐峰出。石壁轉棠陰，鄱陽寄茅室。淹留三十年，分種越人田。骨肉無半在，鄉園猶未旋。爾家習文藝，旁究天人際。父子自相傳，優遊聊卒歲。學成不求達，道勝那厭貧。時入閭巷醉，好是羲皇人。頃因物役牽，偶逐簪組輩。謗書喧朝市，撫己慚淺昧。世業大小禮，近通顏謝詩。念渠還領會，非敢獨為師。
永康孫明府頲秩滿將歸枉路訪別
作者：戴叔倫（唐）

門前水流咽，城下亂山多。非是還家路，寧知枉騎過。風煙複欲隔，悲笑屢相和。不學陶公醉，無因奈別何。
將赴湖南留別東陽舊僚兼示吏人
作者：戴叔倫（唐）

智力苦不足，黎甿殊未安。忽從新命去，複隔舊僚歡。曉路整車馬，離亭會衣冠。冰堅細流咽，燒盡亂峰寒。耆老相餞送，兒童亦悲酸。桐鄉寄生怨，欲話此情難。
撫州處士胡泛見送北迴兩館至南昌縣界查溪蘭若別
作者：戴叔倫（唐）

移樽鋪山曲，祖帳查溪陰。鋪山即遠道，查溪非故林。淒然誦新詩，落淚沾素襟。郡政我何有，別情君獨深。禪庭古樹秋，宿雨清沉沉。揮袂千里遠，悲傷去住心。
將巡郴永途中作
作者：戴叔倫（唐）

行役留三楚，思歸又一春。自疑冠下發，聊此鏡中人。機息知名誤，形衰恨道貧。空將舊泉石，長與夢相親。
桂陽北嶺偶過野人所居，聊書即事呈王永州邕李道州圻
作者：戴叔倫（唐）

犬吠空山響，林深一徑存。隔雲尋板屋，渡水到柴門。日晝風煙靜，花明草樹繁。乍疑秦世客，漸識楚人言。不記逃鄉裡，居然長子孫。種田燒險谷，汲井鑿高原。畦葉藏春雉，庭柯宿旅猿。嶺陰無瘴癘，地隙有蘭蓀。內戶均皮席，枯瓢沃野餐。遠心知自負，幽賞詎能論。轉步重崖合，瞻途落照昏。他時願攜手，莫比武陵源。
下鼻亭瀧行八十裡聊狀艱險，寄青苗鄭副端朔陽
作者：戴叔倫（唐）

瀧水天際來，鼻山地中坼。盤渦幾十處，疊溜皆千尺。直寫卷沈沙，驚翻沖絕壁。淙淙振崖谷，洶洶竟朝夕。人語不自聞，日光亂相射。艤舟始搖漾，舉棹旋奔激。既下同建瓴，半空方避石。前危苦未盡，後險何其迫。倏閃疾風雷，蒼皇蕩魂魄。因隨伏流出，忽與跳波隔。遠想欲回軒，豈茲還泛鷁。雲涯多候館，努力勤登曆。
少女生日感懷
作者：戴叔倫（唐）

五逢晬日今方見，置爾懷中自惘然。乍喜老身辭遠役，還有蔡家殘史籍，可能分與外人傳。
張評事涉秦居士系見訪郡齋，即同賦中字
作者：戴叔倫（唐）

軺車忽枉轍，郡府自生風。遣吏山禽在，開樽野客同。古牆抽臘筍，喬木颺春鴻。能賦傳幽思，清言盡至公。城欹殘照入，池曲大江通。此地人來少，相歡一醉中。
小雪
作者：戴叔倫（唐）

花雪隨風不厭看，更多還肯失林巒。愁人正在書窗下，一片飛來一片寒。
句
作者：戴叔倫（唐）

鄰裡龍沙北。。麥秋桑葉大，梅雨稻田新。籬落栽山果，池塘養錦鱗。
湖上臥病喜陸鴻漸至
作者：李冶（唐）

昔去繁霜月，今來苦霧時。相逢仍臥病，欲語淚先垂。強勸陶家酒，還吟謝客詩。偶然成一醉，此外更何之。
寄校書七兄
作者：李冶（唐）

無事烏程縣，蹉跎歲月餘。不知芸閣吏，寂寞竟何如。遠水浮仙棹，寒星伴使車。因過大雷岸，莫忘八行書。
寄朱放
作者：李冶（唐）

望水試登山，山高湖又闊。相思無曉夕，相望經年月。鬱鬱山木榮，綿綿野花發。別後無限情，相逢一時說。
送韓揆之江西
作者：李冶（唐）

相看指楊柳，別恨轉依依。萬裡江西水，孤舟何處歸。湓城潮不到，夏口信應稀。唯有衡陽雁，年年來去飛。
道意寄崔侍郎
作者：李冶（唐）

莫漫戀浮名，應須薄宦情。百年齊旦暮，前事盡虛盈。愁鬢行看白，童顏學未成。無過天竺國，依止古先生。
從蕭叔子聽彈琴，賦得三峽流泉歌
作者：李冶（唐）

妾家本住巫山雲，巫山流泉常自聞。玉琴彈出轉寥夐，巨石崩崖指下生，飛泉走浪弦中起。初疑憤怒含雷風，憶昔阮公為此曲，能令仲容聽不足。一彈既罷複一彈，
相思怨
作者：李冶（唐）

人道海水深，不抵相思半。海水尚有涯，相思渺無畔。攜琴上高樓，樓虛月華滿。彈著相思曲，弦腸一時斷。
感興
作者：李冶（唐）

朝雲暮雨鎮相隨，去雁來人有返期。玉枕只知長下淚，卻憶初聞鳳樓曲，教人寂寞複相思。
恩命追入，留別廣陵故人
作者：李冶（唐）

無才多病分龍鍾，不料虛名達九重。仰愧彈冠上華髮，桂樹不能留野客，沙鷗出浦謾相逢。
八至
作者：李冶（唐）

至近至遠東西，至深至淺清溪。至高至明日月，至親至疏夫妻。
送閻二十六赴剡縣
作者：李冶（唐）

流水閶門外，孤舟日複西。離情遍芳草，無處不萋萋。妾夢經吳苑，君行到剡溪。歸來重相訪，莫學阮郎迷。
得閻伯鈞書
作者：李冶（唐）

情來對鏡懶梳頭，暮雨蕭蕭庭樹秋。莫怪闌幹垂玉箸，只緣惆悵對銀鉤。
結素魚貽友人
作者：李冶（唐）

尺素如殘雪，結為雙鯉魚。欲知心裡事，看取腹中書。
偶居
作者：李冶（唐）

心遠浮雲知不還，心雲並在有無間。狂風何事相搖盪，吹向南山複北山。
明月夜留別
作者：李冶（唐）

離人無語月無聲，明月有光人有情。別後相思人似月，雲間水上到層城。
春閨怨
作者：李冶（唐）

百尺井欄上，數株桃已紅。念君遼海北，拋妾宋家東。
句
作者：李冶（唐）

經時未架卻，心緒亂縱橫。（季蘭五六歲時，其父抱於庭，已看雲鬟散，更念木枯榮。鞞鼓喧行選，旌旗拂座隅。不睹河陽一縣花，空見青山三兩點。（《寄房明府》，
寄洛中諸姊
作者：元淳（唐）

舊國經年別，關河萬裡思。題詩憑雁翼，望月想蛾眉。白發愁偏覺，歸心夢獨知。誰堪離亂處，掩淚向南枝。
秦中春望
作者：元淳（唐）

鳳樓春望好，宮闕一重重。上苑雨中樹，終南霽後峰。落花行處遍，佳氣晚來濃。喜見休明代，霓裳躡道蹤。
句
作者：元淳（唐）

弟兄俱已盡，松柏問何人。聞道茂陵山水好，碧溪流水有桃源。赤城峭壁無人到，丹灶芝田有鶴來。三千宮女露蛾眉，笑煮黃金日月遲。（《寓言》，
舟夜一章
作者：海印（唐）

水色連天色，風聲益浪聲。旅人歸思苦，漁叟夢魂驚。舉棹雲先到，移舟月逐行。旋吟詩句罷，猶見遠山橫。
題季子廟
作者：李季華（唐）

季子讓社稷，又能聽國風。寧知千載後，蘋藻冷祠宮。
聽琴
作者：王玄（唐）

拂塵開按匣，何事獨顰眉。古調俗不樂，正聲君自知。
失鷺鶿
作者：李歸唐（唐）

惜養來來歲月深，籠開不見意沈吟。也知只在秋江上，明月蘆花何處尋。
銅雀妓
作者：朱光弼（唐）

魏王銅雀妓，日暮管絃清。一見西陵樹，心悲舞不成。
宮詞
作者：朱光弼（唐）

夢裡君王近，宮中河漢高。秋風能再熱，團扇不辭勞。
惆悵詩九首
作者：顧甄遠（唐）

魂黯黯兮情脈脈，簾風清兮窗月白。夢驚枕上爐燼銷，不見蕊珠宮裡客。禁漏聲稀蟾魄冷，紗廚筠簟波光淨。獨坐愁吟暗斷魂，滿窗風動芭蕉影。別恨離腸空惻惻，風動虛軒池水白。莫言靈圃步難尋，有心終效偷桃客。愁遇人間好風景，焦桐韻滿華堂靜。鑒鸞釵燕恨何窮，忍向銀床空抱影。綠槐影裡傍青樓，陌上行人空舉頭。煙水露花無處問，搖鞭凝睇不勝愁。役盡心神銷盡骨，恩情未斷忽分離。平生此恨無言處，只有衣襟淚得知。濃醪豔唱愁難破，骨瘦魂消病已成。若為多羅年少死，始甘人道有風情。淚滿羅衣酒滿卮，一聲歌斷怨傷離。如今兩地心中事，直是瞿曇也不知。橫泥杯觴醉複醒，愁牽時有小詩成。早知惹得千般恨，悔不天生解薄情。
登清居臺
作者：魏巒（唐）

迤邐清居臺，連延白雲外。側聆天上語，下視飛鳥背。
遊昌化精舍
作者：柳明獻（唐）

寶臺侵漢遠，金地接霞高。何必遊天外，忻此契盧敖。
善卷先生壇
作者：蔡昆（唐）

幾到壇邊登閣望，因思遺跡詠今朝。當時為有重華出，不是先生傲帝堯。
句
作者：蔡昆（唐）

飄飄隨暮雨，颯颯落秋山。
題鄜州相思鋪
作者：令狐挺（唐）

誰把相思號此河，塞垣車馬往來多。只應自古徵人淚，灑向空川作逝波。
鳳歸雲二首
作者：滕潛（唐）

金井欄邊見羽儀，梧桐枝上宿寒枝。五陵公子憐文彩，畫與佳人刺繡衣。飲啄蓬山最上頭，和煙飛下禁城秋。曾將弄玉歸雲去，金翿斜開十二樓。
藥圃
作者：夏侯子雲（唐）

綠葉紅英遍，仙經自討論。偶移巖畔菊，鋤斷白雲根。
讀孝經
作者：方愚（唐）

星彩滿天朝北極，源流是處赴東溟。為臣為子不忠孝，辜負宣尼一卷經。
贈葛氏小娘子
作者：潘雍（唐）

曾聞仙子住天臺，欲結靈姻愧短才。若許隨君洞中住，不同劉阮卻歸來。
送孫舍人歸湘州
作者：梁陟（唐）

盛才傾世重，清論滿朝歸。作隼他年計，為鴛此日飛。比肩移日近，抗首出郊畿。為報清漳水，分明照錦衣。
再登河陽城懷古
作者：朱延（唐）

客遊倦旅思，憩駕陟崇墉。元凱標奇跡，安仁擅美蹤。遠近濁河流，出沒青山峰。佇想空不極，懷古悵無從。
題瑩上人院
作者：寇埴（唐）

舍筏求香偈，因泉演妙音。是明捐俗網，何獨在山林。繚繞藤軒密，逶迤竹徑深。為傳同學志，茲宇可清心。
燕銜泥
作者：馮渚（唐）

雙燕碌碌飛入屋，屋中老人喜燕歸，裴回繞我床頭飛。去年為爾逐黃雀，雨多屋漏泥土落。爾莫厭老翁茅屋低，井旁寫水泥自足，銜泥上屋隨爾欲。
奉平淮夷雅表：皇武命丞相度董師集大功也
作者：柳宗元（唐）

皇耆其武，於溵於淮。既巾乃車，環蔡具來。狡眾昏嚚，甚毒於酲。狂奔叫呶，以幹大刑。皇諮於度，惟汝一德。曠誅四紀，其徯汝克。錫汝斧鉞，其往視師。師是蔡人，以宥以釐。度拜稽首，廟於元龜。既禡既類，於社是宜。金節煌煌，錫質雕戈。犀甲熊旗，威命是荷。度拜稽首，出次於東。天子餞之，罍斝是崇。鼎臑俎胾，五獻百籩。凡百卿士，班以周旋。既涉於滻，乃翼乃前。孰圖厥猶，其佐多賢。宛宛周道，于山於川。遠揚邇昭，陟降連連。我旆我旗，於道於陌。訓於群帥，拳勇來格。公曰徐之，無恃額額。式和爾容，惟義之宅。進次於郾，彼昏卒狂。裒兇鞠頑，鋒蝟斧螗，王旅渾渾，是佚是怙。既獲敵師，若饑得餔。蔡兇伊窘，悉起來聚。左搗其虛，靡愆厥慮。載闢載袚，丞相是臨。弛其武刑，諭我德心。其危既安，有長如林。曾是讙譊，化為謳吟。皇曰來歸，汝複相予。爵之成國，胙以夏區。度拜稽首，天子聖神。度拜稽首，皇佑下人。淮夷既平，震是朔南。宜廟宜郊，以告德音。歸牛休馬，豐稼於野。我武惟皇，永保無疆。
奉平淮夷雅表：方城命愬守也卒入蔡得其大醜以平淮右
作者：柳宗元（唐）

方城臨臨，王卒峙之。匪徼匪競，皇有正命。皇命於愬，往舒餘仁。踣彼艱頑，柔惠是馴。愬拜即命，於皇之訓。既礪既攻，以後厥刃。王師嶷嶷，熊羆是式。銜勇韜力，日思予殛。寇昏以狂，敢蹈愬疆。士獲厥心，大袒高驤。長戟酋矛，粲其綏章。右翦左屠，聿禽其良。其良既宥，告以父母。恩柔於肌，卒貢爾有。維彼攸恃，乃偵乃誘。維彼攸宅，乃發乃守。其恃爰獲，我功我多。陰諜厥圖，以究爾訛。雨雪洋洋，大風來加，於燠其寒，於邇其遐。汝陰之茫，懸瓠之峨。是震是拔，大殲厥家。狡虜既縻，輸於國都。示之市人，即社行誅。乃諭乃止，蔡有厚喜。完其室家，仰父俯子。汝水澐澐，既清而彌。蔡人行歌，我步逶遲。蔡人歌矣，蔡風和矣。孰纇蔡初，胡甈爾居。式慕以康，為願有餘。是究是諮，皇德既舒。皇曰諮愬，裕乃父功。昔我文祖，惟西平是庸。內誨於家，外刑於邦。孰是蔡人，而不率從。蔡人率止，惟西平有子。西平有子，惟我有臣。疇允大邦，俾惠我人。於廟告功，以顧萬方。
唐鐃歌鼓吹曲十二篇：隋亂既極唐師起晉陽平姦豪為生人義主以仁興武為晉陽武第一
作者：柳宗元（唐）

晉陽武，奮義威。煬之渝，德焉歸。氓畢屠，綏者誰。皇烈烈，專天機。號以仁，揚其旗。日之升，九土晞。斥田坼，流洪輝。有其二，翼餘隋。斫梟鷔，連熊螭。枯以肉，勍者羸。後土蕩，玄穹彌。合之育，莽然施。惟德輔，慶無期。
唐鐃歌鼓吹曲十二篇：唐既受命李密自敗來歸以開黎陽斥東土為獸之窮第二
作者：柳宗元（唐）

獸之窮，奔大麓。天厚黃德，狙獷服。甲之櫜，弓弭矢箙。皇旅靖，敵逾蹙。自亡其徒，匪予戮。屈rH猛，虔慄慄。縻以尺組，啖以秩。黎之陽，土茫茫。富兵戎，盈倉箱。乏者德，莫能享。驅豺兕，授我疆。
唐鐃歌鼓吹曲十二篇：太宗師討王充竇建德助逆師奮擊武牢下擒之遂降充為戰武牢第三
作者：柳宗元（唐）

戰武牢，動河朔。逆之助，圖掎角。怒鷇麛，抗喬嶽。翹萌牙，傲霜雹。王謀內定，申掌握。鋪施芟夷，二主縛。憚華戎，廓封略。命之vG，卑以斫。歸有德，唯先覺。
唐鐃歌鼓吹曲十二篇：薛舉據涇以死子仁杲尤勇以暴師平之為涇水黃第四
作者：柳宗元（唐）

涇水黃，隴野茫。負太白，騰天狼。有鳥鷙立，羽翼張。鉤喙決前，鉅趯傍。怒飛饑嘯，翾不可當。老雄死，列缺掉幟，招搖耀鋩。鬼神來助，夢嘉祥。腦塗原野，
唐鐃歌鼓吹曲十二篇：輔氏憑江淮竟東海命將平之為奔鯨沛第五
作者：柳宗元（唐）

奔鯨沛，蕩海垠。吐霓翳日，腥浮雲。帝怒下顧，披攘蒙霿，開海門。地平水靜，浮天根。羲和顯耀，
唐鐃歌鼓吹曲十二篇：梁之餘保荊衡巴巫窮南越良將取之不以師為苞蘗第六
作者：柳宗元（唐）

苞枿ba矣，惟恨之蟠。彌巴蔽荊，負南極以安。曰我舊梁氏，緝綏艱難。江漢之阻，都邑固以完。聖人作，化敵為家，慮則中。浩浩海裔，不威而同。系縲降王。定厥功。澶漫萬裡，宣唐風。蠻夷九譯，鹹來從。凱旋金奏，象形容。震赫萬國，罔不龔。
唐鐃歌鼓吹曲十二篇：李軌保河右師臨之不克變或執以降為河右平第七
作者：柳宗元（唐）

河右澶漫，頑為之魁。王師如雷震，昆侖以頹。上聾下聰，驁不可回。助仇抗有德，惟人之災。乃潰乃奮，執縛歸厥命。萬室蒙其仁，一夫則病。濡以鴻澤，皇之聖。威畏德懷，功以定。順之於理，
唐鐃歌鼓吹曲十二篇：突厥之大古夷狄莫疆焉師大破之降其國告於廟為鐵山碎第八
作者：柳宗元（唐）

鐵山碎，大漠舒。二虜勁，連穹廬。背北海，專坤隅。歲來侵邊。或傅於都。天子命元帥，奮其雄圖。破定襄，威武輝耀，明鬼區。利澤彌萬祀，功不可逾。官臣拜手，
唐鐃歌鼓吹曲十二篇：劉武周敗裴寂鹹有晉地太宗滅之為靖本邦第九
作者：柳宗元（唐）

本邦伊晉，惟時不靖。根柢之搖，枯葉攸病。守臣不任，群頑既夷，庶績鹹正。皇謨載大，惟人之慶。
唐鐃歌鼓吹曲十二篇：李靖滅吐谷渾西海上為吐谷渾第十
作者：柳宗元（唐）

吐谷渾盛強，背西海以誇。歲侵擾我疆，退匿險且遐。帝謂神武師，往徵靖皇家。烈烈旆其旗，熊虎雜龍蛇。王旅千萬人，銜枚默無嘩。束刃逾山徼，張翼縱漠沙。一舉刈羶腥，屍骸積如麻。除惡務本根，況敢遺萌芽。洋洋西海水，威命窮天涯。系虜來王都，犒樂窮休嘉。登高望還師，竟野如春華。行者靡不歸，親戚讙要遮。凱旋獻清廟，萬國思無邪。
唐鐃歌鼓吹曲十二篇：李靖滅高昌為高昌第十一
作者：柳宗元（唐）

麴氏雄西北，別絕臣外區。既恃遠且險，縱傲不我虞。烈烈王者師，熊螭以為徒。龍旗翻海浪，馹騎馳坤隅。賁育搏嬰兒，一掃不復餘。平沙際天極，但見黃雲驅。臣靖執長纓，智勇伏囚拘。文皇南面坐，夷狄千群趨。鹹稱天子神，往古不得俱。獻號天可汗，以覆我國都。兵戎不交害，各保性與軀。
唐鐃歌鼓吹曲十二篇：既克東蠻群臣請圖蠻夷狀如周書王會為東蠻第十二
作者：柳宗元（唐）

東蠻有謝氏，冠帶理海中。自言我異世，雖聖莫能通。王卒如飛翰，鵬鶱駭群龍。轟然自天墜，乃信神武功。系虜君臣人，累累來自東。無思不服從，唐業如山崇。百辟拜稽首，鹹願圖形容。如周王會書，永永傳無窮。睢盱萬狀乖，咿嗢九譯重。廣輪撫四海，浩浩知皇風。歌詩鐃鼓閑，以壯我元戎。
貞符
作者：柳宗元（唐）

於穆敬德，黎人皇之。惟貞厥符，浩浩將之。仁函於膚，懿其休風，是喣是吹。父子熙熙，相寧以嬉。賦徹而藏，十聖嗣於理，仁後之子。子思孝父，易患於己。拱之戴之，神之曷依，宜仁之歸。濮沿於北，祝慄於南。幅員西東，曷徒祝之，心誠篤之。神協人同，道以告之。俾彌憶萬年，有號於天，僉曰嗚呼。諮爾皇靈，無替厥符。
視民詩
作者：柳宗元（唐）

帝視民情，匪幽匪明。慘或在腹，已如色聲。亦無動威，乃定天子，乃開萬國。萬國既分，乃釋蠹民，乃學與仕，士實蕩蕩，農實董董，工實濛濛，賈實融融。左右惟一，品物載休，惟天子守，乃二公之久。惟天子明，四夷是則，永懷不忒。
章臺夜思
作者：韋莊（唐）

清瑟怨遙夜，繞弦風雨哀。孤燈聞楚角，殘月下章臺。芳草已雲暮，故人殊未來。鄉書不可寄，秋雁又南迴。
延興門外作
作者：韋莊（唐）

芳草五陵道，美人金犢車。綠奔穿內水，紅落過牆花。馬足倦遊客，鳥聲歡酒家。王孫歸去晚，宮樹欲棲鴉。
劉得仁墓
作者：韋莊（唐）

至公遺至藝，終抱至冤沈。名有詩家業，身無戚裡心。桂和秋露滴，松帶夜風吟。冥寞知春否，墳蒿日已深。
下第題青龍寺僧房
作者：韋莊（唐）

千蹄萬轂一枝芳，要路無媒果自傷。題柱未期歸蜀國，酒薄恨濃消不得，卻將惆悵問支郎。
虢州澗東村居作
作者：韋莊（唐）

東南騎馬出郊坰，回首寒煙隔郡城。清澗漲時翹鷺喜，試望家田還自適，滿畦秋水稻苗平。
送日本國僧敬龍歸
作者：韋莊（唐）

扶桑已在渺茫中，家在扶桑東更東。此去與師誰共到，一船明月一帆風。
對酒
作者：韋莊（唐）

何用巖棲隱姓名，一壺春酎可忘形。伯倫若有長生術，直到如今醉未醒。
尹喜宅
作者：韋莊（唐）

荒原秋殿柏蕭蕭，何代風煙佔寂寥。紫氣已隨仙仗去，欲問靈蹤無處所，十洲空闊閬山遙。
途中望雨懷歸
作者：韋莊（唐）

滿空寒雨漫霏霏，去路雲深鎖翠微。牧豎遠當煙草立，對此不堪鄉外思，荷蓑遙羨釣人歸。
古離別
作者：韋莊（唐）

晴煙漠漠柳毿毿，不那離情酒半酣。更把玉鞭雲外指，斷腸春色在江南。
柳穀道中作卻寄
作者：韋莊（唐）

馬前紅葉正紛紛，馬上離情斷殺魂。曉發獨辭殘月店，莫怪苦吟鞭拂地，有誰傾蓋待王孫。
灞陵道中作
作者：韋莊（唐）

春橋南望水溶溶，一桁晴山倒碧峰。秦苑落花零露濕，萬古行人離別地，不堪吟罷夕陽鐘。
秋日早行
作者：韋莊（唐）

上馬蕭蕭襟袖涼，路穿禾黍繞宮牆。半山殘月露華冷，行人自是心如火，兔走烏飛不覺長。
歎落花
作者：韋莊（唐）

一夜霏微露濕煙，曉來和淚喪嬋娟。不隨殘雪埋芳草，飄紅墮白堪惆悵，少別穠華又來年。
宮怨
作者：韋莊（唐）

一辭同輦閉昭陽，耿耿寒宵禁漏長。釵上翠禽應不返，輾轉令人思蜀賦，解將惆悵感君王。
關河道中
作者：韋莊（唐）

槐陌蟬聲柳市風，驛樓高倚夕陽東。往來千里路長在，平生志業匡堯舜，又擬滄浪學釣翁。
題盤豆驛水館後軒
作者：韋莊（唐）

極目晴川展畫屏，地從桃塞接蒲城。灘頭鷺佔清波立，馮軒盡日不回首，楚水吳山無限情。
梁氏水齋
作者：韋莊（唐）

獨醉任騰騰，琴棋亦自能。捲簾山對客，開戶犬迎僧。看蟻移苔穴，聞蛙落石層。夜窗風雨急，松外一庵燈。
曲池作
作者：韋莊（唐）

細雨曲池濱，青袍草色新。詠詩行信馬，載酒喜逢人。性為無機率，家因守道貧。若無詩自遣，誰奈寂寥春。
嘉會裡閒居
作者：韋莊（唐）

豈知城闕內，有地出紅塵。草佔一方綠，樹藏千古春。馬嘶遊寺客，犬吠探花人。寂寂無鐘鼓，槐行接紫宸。
夏夜
作者：韋莊（唐）

傍水遷書榻，開襟納夜涼。星繁愁晝熱，露重覺荷香。蛙吹鳴還息，蛛羅滅又光。正吟秋興賦，桐景下西牆。
早發
作者：韋莊（唐）

早霧濃於雨，田深黍稻低。出門雞未唱，過客馬頻嘶。樹色遙藏店，泉聲暗傍畦。獨吟三十裡，城月尚如珪。
寓言
作者：韋莊（唐）

黃金日日銷還鑄，仙桂年年折又生。兔走烏飛如未息，路塵終見泰山平。
對雪獻薛常侍
作者：韋莊（唐）

瓊林瑤樹忽珊珊，急帶西風下晚天。皓鶴褵褷飛不辨，門外寒光利如劍，莫推紅袖訴金船。
題裴端公郊居
作者：韋莊（唐）

暫隨紅旆佐藩方，高跡終期臥故鄉。已近水聲開澗戶，莫奪野人樵牧興，白雲不識繡衣郎。
登鹹陽縣樓望雨
作者：韋莊（唐）

亂雲如獸出山前，細雨和風滿渭川。盡日空濛無所見，雁行斜去字聯聯。
貴公子
作者：韋莊（唐）

大道青樓御苑東，玉欄仙杏壓枝紅。金鈴犬吠梧桐月，瑤池宴罷歸來醉，笑說君王在月宮。
聽趙秀才彈琴
作者：韋莊（唐）

滿匣冰泉咽又鳴，玉音閑澹入神清。巫山夜雨弦中起，不須更奏幽蘭曲，卓氏門前月正明。
觀獵
作者：韋莊（唐）

苑牆東畔欲斜暉，傍苑穿花兔正肥。公子喜逢朝罷日，直待四郊高鳥盡，掉鞍齊向國門歸。
三堂東湖作
作者：韋莊（唐）

滿塘秋水碧泓澄，十畝菱花晚鏡清。景動新橋橫螮蝀，何處最添詩客興，黃昏煙雨亂蛙聲。
放榜日作
作者：韋莊（唐）

一聲開鼓闢金扉，三十仙材上翠微。葛水霧中龍乍變，回首便辭塵土世，彩雲新換六銖衣。
寄薛先輩
作者：韋莊（唐）

懸知回日綵衣榮，仙籍高標第一名。瑤樹帶風侵物冷，不說文章及閘地，自然毛骨是公卿。
訪含弘山僧不遇留題精舍
作者：韋莊（唐）

滿院桐花鳥雀喧，寂寥芳草茂芊芊。吾師正遇歸山日，人間不自尋行跡，一片孤雲在碧天。
寄從兄遵
作者：韋莊（唐）

江上秋風正釣鱸，九重天子夢翹車。不將高臥邀劉主，相逢莫話歸山計，明日東封待直廬。
漁塘十六韻
作者：韋莊（唐）

洛水分餘脈，穿巖出石稜。碧經嵐氣重，清帶露華澄。瑩澈通三島，巖梧積萬層。巢由應共到，劉阮想同登。壁峻苔如畫，山昏霧似蒸。撼松衣有雪，題石硯生冰。路熟雲中客，名留域外僧。饑猿尋落橡，鬥鼠墮高藤。嶮樹臨溪亞，殘莎帶岸崩。持竿聊藉草，待月好垂罾。對景思任父，開圖想不興。晚風輕浪疊，暮雨濕煙凝。似泛靈槎出，如迎羽客升。仙源終不測，勝概自相仍。欲別誠堪戀，長歸又未能。他時操史筆，為爾著良稱。
冬日長安感志寄獻虢州崔郎中二十韻
作者：韋莊（唐）

帝裡無成久滯淹，別家三度見新蟾。郤詵丹桂無人指，病如原憲誰能療，蹇似劉楨豈用佔。霧雨十年同隱遁，客舍正甘愁寂寂，郡樓遙想醉懨懨。已聞鈴閣懸新詔，觀星始覺中郎貴，問俗方知太守廉。宅後綠波棲畫鷁，積凍慢封寒溜細，暮雲高拔遠峰尖。訟堂無事冰生印，未知匣劍何時躍，但恐鉛刀不再銛。雖有遠心長擁篲，百口似萍依廣岸，一身如燕戀高簷。如今正困風波力，
和薛先輩見寄初秋寓懷即事之作二十韻
作者：韋莊（唐）

玉律初移候，清風乍遠襟。一聲蟬到耳，千炬火然心。嶽靜雲堆翠，樓高日半沉。引愁憎暮角，驚夢怯殘砧。露白凝湘簟，風篁韻蜀琴。鳥喧從果爛，階淨任苔侵。柿葉添紅景，槐柯減綠陰。採珠逢寶窟，閱石見瑤林。魯殿鏗寒玉，苔山激碎金。郤堂流桂景，陳巷集車音。名自張華顯，詞因葛亮吟。水深龍易失，天遠鶴難尋。鑒貌甯慚樂，論才豈謝任。義心孤劍直，學海怒濤深。既睹文兼質，翻疑古在今。慚聞紆綠綬，即候掛朝簪。晚樹連秋塢，斜陽映暮岑。夜蟲方唧唧，疲馬正駸駸。託跡同吳燕，依仁似越禽。會隨仙羽化，香蟻且同斟。
同舊韻
作者：韋莊（唐）

大火收殘暑，清光漸惹襟。謝莊千里思，張翰五湖心。暮角迎風急，孤鐘向暝沈。露滋三徑草，日動四鄰砧。簟委班姬扇，蟬悲蔡琰琴。方愁丹桂遠，已怯二毛侵。甃石回泉脈，移棋就竹陰。觸絲蛛墮網，避隼鳥投林。貌愧潘郎璧，文慚呂相金。但埋酆獄氣，未發爨桐音。靜笑劉琨舞，閑思阮籍吟。野花和雨劚，怪石入雲尋。跡竟終非切，幽閒且自任。趨時慚藝薄，託質仰恩深。美價方稀古，清名已絕今。既聞留縞帶，詎肯擲蓍簪。遲客虛高閣，迎僧出亂岑。壯心徒慼慼，逸足自駸駸。安羨倉中鼠，危同幕上禽。期君調鼎鼐，他日俟羊斟。
三用韻
作者：韋莊（唐）

素律初回馭，商飆暗觸襟。乍傷詩客思，還動旅人心。蟬噪因風斷，鱗遊見鷺沈。笛聲隨晚吹，松韻激遙砧。地覆青袍草，窗橫綠綺琴。煙霄難自致，歲月易相侵。澗柳橫孤彴，巖藤架密陰。瀟湘期釣侶，鄠杜別家林。遺愧虞卿璧，言依季布金。錚鏦聞郢唱，次第發巴音。螢影沖簾落，蟲聲擁砌吟。樓高思共釣，寺遠想同尋。入夜愁難遣，逢秋恨莫任。蝸遊苔徑滑，鶴步翠塘深。莫問榮兼辱，甯論古與今。固窮憐甕牖，感舊惜蒿簪。晚日舒霞綺，遙天倚黛岑。鴛鸞方翽翽，驊驥整駸駸。未化投陂竹，空思出穀禽。感多聊自遣，桑落且閑斟。
驚秋
作者：韋莊（唐）

不向煙波狎釣舟，強親文墨事儒丘。長安十二槐花陌，曾負秋風多少秋。
登漢高廟閑眺
作者：韋莊（唐）

獨尋仙境上高原，雲雨深藏古帝壇。天畔晚峰青簇簇，一帶遠光何處水，釣舟閑系夕陽灘。
耒陽縣浮山神廟
作者：韋莊（唐）

一郡皆傳此廟靈，廟前松桂古今青。山曾堯代浮洪水，為霖自可成農歲，何用興師遠伐邢。
愁
作者：韋莊（唐）

避愁愁又至，愁至事難忘。夜坐心中火，朝為鬢上霜。不經公子夢，偏入旅人腸。借問高軒客，何鄉是醉鄉。
村居書事
作者：韋莊（唐）

年年耕與釣，鷗鳥已相依。砌長蒼苔厚，藤抽紫蔓肥。風鶯移樹囀，雨燕入樓飛。不覺春光暮，繞籬紅杏稀。
三堂早春
作者：韋莊（唐）

獨倚危樓四望遙，杏花春陌馬聲驕。池邊冰刃暖初落，主人年少多情味，笑換金龜解珥貂。
贈維揚故人
作者：徐鉉（唐）

東京少長認維桑，書劍誰教入帝鄉。一事無成空放逐，莫怪臨風惆悵久，十年春色憶維揚。
泰州道中卻寄東京故人
作者：徐鉉（唐）

風緊雨淒淒，川回岸漸低。吳州林外近，隋苑霧中迷。聚散紛如此，悲歡豈易齊。料君殘酒醒，還聽子規啼。
得浙西郝判官書未及報聞燕王移鎮京口…田書記訊息
作者：徐鉉（唐）

秋風海上久離居，曾得劉公一紙書。淡水心情長若此，今日京吳建朱邸，問君誰共曳長裾。
贈陶使君求梨
作者：徐鉉（唐）

昨宵宴罷醉如泥，惟憶張公大穀梨。白玉花繁曾綴處，今旦中山方酒渴，唯應此物最相宜。
陳覺放還至泰州，以詩見寄，作此答之
作者：徐鉉（唐）

朱雲曾為漢家憂，不怕交親作世仇。壯氣未平空咄咄，勞寄新詩平宿憾，此生心氣貫清秋。
王三十七自京垂訪，作此送之
作者：徐鉉（唐）

失鄉遷客在天涯，門掩苔垣向水斜。只就鱗鴻求遠信，惆悵明朝尊酒散，夢魂相送到京華。
陶使君輓歌二首
作者：徐鉉（唐）

太守今何在，行春去不歸。筵空收管吹，郊迥儼驂騑。營外星才落，園中露已稀。傷心樑上燕，猶解向人飛。始憶花前宴，笙歌醉夕陽。那堪城外送，哀輓逐歸艎。鈴閣朝猶閉，風亭日已荒。唯餘遷客淚，沾灑後池傍。
雪中作
作者：徐鉉（唐）

賦分多情客，經年去國心。疏鐘寒郭晚，密雪水亭深。影迥鴻投渚，聲愁雀噪林。他鄉一尊酒，獨坐不成斟。
賦得風光草際浮
作者：徐鉉（唐）

宿露依芳草，春郊古陌旁。風輕不盡偃，日早未晞陽。耿耿依平遠，離離入望長。映空無定彩，飄徑有餘光。颭若荷珠亂，紛如爝火颺。詩人多感物，凝思繞池塘。
寒食成判官垂訪因贈
作者：徐鉉（唐）

常年寒食在京華，今歲清明在海涯。遠巷蹋歌深夜月，不是多情成二十，斷無人解訪貧家。
送客至城西，望圖山，因寄浙西府中
作者：徐鉉（唐）

牧叟鄒生笑語同，莫嗟江上聽秋風。君看逐客思鄉處，猶在圖山更向東。
送寫真成處士入京
作者：徐鉉（唐）

傳神蹤跡本來高，澤畔形容愧彩毫。京邑功臣多佇望，淩煙閣上莫辭勞。
九日雨中
作者：徐鉉（唐）

茱萸房重雨霏微，去國逢秋此恨稀。目極暫登臺上望，唯有多情一枝菊，滿杯顏色自依依。
寄外甥苗武仲
作者：徐鉉（唐）

放逐今來漲海邊，親情多在鳳臺前。且將聚散為閒事，此中唯欠韓康伯，共對秋風詠數篇。
寄從兄憲兼示二弟
作者：徐鉉（唐）

別路吳將楚，離憂弟與兄。斷雲驚晚吹，秋色滿孤城。信遠鴻初下，鄉遙月共明。一枝棲未穩，回首望三京。
附書與鐘郎中因寄京妓越賓
作者：徐鉉（唐）

暮春橋下手封書，寄向江南問越姑。不道諸郎少歡笑，經年相別憶儂無。
代鐘答
作者：徐鉉（唐）

一幅輕綃寄海濱，越姑長感昔時恩。欲知別後情多少，點點憑君看淚痕。
亞元舍人不替深知猥貽佳作三篇清絕不敢輕…庶資一笑耳
作者：徐鉉（唐）

海陵城裡春正月，海畔朝陽照殘雪。城中有客獨登樓，閶門曉闢旌旗影，玉墀風細佩環聲。此處追飛皆俊彥，王言簡靜官司閑，朋好殷勤多往還。新亭風景如東洛，有時邀賓複攜妓，造門不問都非是。酣歌叫笑驚四鄰，可憐諸貴賢且才，時情物望兩無猜。伊餘獨稟狂狷性，一朝削跡為遷客，旦暮青雲千里隔。離鴻別雁各分飛，白沙江上曾行路，青林花落何紛紛。漢皇昔幸回中道，禪智寺，山光橋，風瑟瑟兮雨蕭蕭。行杯已醒殘夢斷，乍申拜起已開眉，卻問辛勤還執手。精廬水榭最清幽，郡齋勝境有後池，山亭菌閣互參差。有時虛左來相召，酒酣耳熱眼生花，暫似京華歡會處。歸來旅館還端居，春來憑檻方歎息，仰頭忽見南來翼。足系紅箋墮我前，短韻三篇皆麗絕，小梅寄意情偏切。金蘭投分一何堅，長卿曾作美人賦，玄成今有責躬詩。報章欲託還京信，寧須買藥療羈愁，只恨無書消鄙吝。遊處當時靡不同，曲終筆閣緘封已，翩翩驛騎行塵起。寄向中朝謝故人，
送蒯司錄歸京
作者：徐鉉（唐）

早年聞有蒯先生，二十餘年道不行。抵掌曾論天下事，遷客臨流倍惆悵，冷風黃葉滿山城。
聞查建州陷賊寄鐘郎中
作者：徐鉉（唐）

聞道將軍輕壯圖，螺江城下委犀渠。旌旗零落沉荒服，自憐放逐無長策，空使盧諶淚滿裾。
還過東都，留守周公筵上贈座客
作者：徐鉉（唐）

賈生三載在長沙，故友相思道路賒。已分終年甘寂寞，明旦江頭倍惆悵，遠山芳草映殘霞。
送楊郎中唐員外奉使湖南
作者：徐鉉（唐）

江邊微雨柳條新，握節含香二使臣。兩綬對懸雲夢日，同是多情懷古客，不妨為賦吊靈均。
表弟包穎見寄
作者：徐鉉（唐）

常思帝裡奉交親，別後光陰屈指頻。蘭佩卻歸綸閣下，料得此生強健在，會須重賞昔年春。
寄蕭給事
作者：徐鉉（唐）

危言危行古時人，歸向西山臥白雲。買宅尚尋徐處士，今日城中春又至，落梅愁緒共紛紛。
賦石奉送鐘德林少尹員外
作者：徐鉉（唐）

我愛他山石，中含絕代珍。煙披寒落落，沙淺靜磷磷。翠色辭文陛，清聲出泗濱。扁舟載歸去，知是泛槎人。
鑷白曲
作者：薛逢（唐）

去年鑷白鬢，鏡裡猶堪認年少。今年鑷白髮，少年曾讀古人書，本期獨善安有餘。雖蓋長安一片瓦，妻兒骨肉愁欲來，偏梁閣道歸得否？長安六月塵亙天，到官只是推誠信，終日兢兢幸無吝。丞相知憐為小心，山妻稚女悉迎到，時列綠樽酣酒歌。醉來便向樽前倒，五年老，知奈何？來日少，去日多。金錘錘碎黃金鑷，
君不見
作者：薛逢（唐）

君不見，馬侍中，氣吞河朔稱英雄；君不見，韋太尉，奉誠園裡蒿棘生，長興街南沙路平。當時帶礪在何處，清明縱便天使來，一把紙錢風樹杪。碑文半缺碑堂摧，馬侍中，韋太尉，盛去衰來片時事。人生倏忽一夢中，
老去也
作者：薛逢（唐）

惆悵人生不滿百，一事無成頭雪白。回看幼累與老妻，朝巾暮櫛不自省，老皮皴皺文縱橫。合掌髻子蒜許大，老去也，爭奈何？敲酒盞，唱短歌。短歌未竟日已沒，
追昔行
作者：薛逢（唐）

朝光如飛猶尚可，暮更如箭不容臥。犍為穿城更漏頻，青春枉向鏡中老，白髮虛從愁裡生。曾窺帝裡東鄰女，去時只作旦暮期，別後生死俱不知。風驚粉色入蟬鬢，日中扶杖憩樹陰，彷彿形容認相識。向予籲嗟還獨語，花開葉落何推遷，屈指數當三十年。眉頭薤葉同枯葉，夢裡長嗟離別多，愁中不覺顏容改。歎息人生能幾何，
醉春風
作者：薛逢（唐）

去年春似今年春，依舊野花愁殺人。犍為縣裡古城上，時節先從暖處開，北枝未發南枝晚。江城太守須髯蒼，頃年曾作東周掾，同舍尋春屢開宴。鬥門亭上柳如絲，坐客爭吟雲碧句，美人醉贈珊瑚釵。日往月來何草草，為報時人知不知，看花對酒定無疑。君看野外孤墳下，
鄰相反行
作者：薛逢（唐）

東家有兒年十五，只向田園獨辛苦。夜開溝水繞稻田，涉書獵史無早暮，坐期朱紫如拾青。東家西家兩相誚，東家自雲雖苦辛，躬耕早暮及所親。男舂女爨二十載，春秋伏臘長在家，不許妻奴暫違禮。爾今二十方讀書，縱令得官身須老，銜恤終天向誰道？百年骨肉歸下泉，面上笑添今日喜，肩頭薪續廚中煙。縱使此身頭雪白，為報西家知不知，何須謾笑東家兒。生前不得供甘滑，
靈臺家兄古鏡歌
作者：薛逢（唐）

一尺圓潭深黑色，篆文如絲人不識。耕夫雲住赫連城，金膏洗拭鉎澀盡，黑雲吐出新蟾蜍。人言此是千年物，有時霹靂半夜驚，窗中飛電如晦明。盤龍鱗脹玉匣溢，十千賣與靈臺兄，百丈靈湫坐中至。溢匣水色如玉傾，吾兄吾兄須愛惜，將來慎勿虛拋擲。興雲致雨會有時，
觀競渡
作者：薛逢（唐）

三月三日天清明，楊花繞江啼曉鶯。使君未出郡齋內，兩岸羅衣破鼻香，銀釵照日如霜刃。鼓聲三下紅旗開，雷聲沖急波相近，兩龍望標目如瞬。江上人呼霹靂聲，瘡眉血首爭不定，輸岸一朋心似燒。只將標示輸贏賞，吾今細觀競渡兒，何殊當路權相持。不思得所各休去，
酬牛秀才登樓見示
作者：薛逢（唐）

旅館再經秋，心煩懶上樓。年光同過隙，人事且隨流。骨肉憑書問，鄉關託夢遊。所嗟山郡酒，傾盡只添憂。
夏夜宴明月湖
作者：薛逢（唐）

夏夜宴南湖，琴觴興不孤。月搖天上桂，星泛浦中珠。助照螢隨舫，添盤筍迸廚。聖朝思靜默，堪守穀中愚。
大水
作者：薛逢（唐）

暴雨逐驚雷，從風忽驟來。浪驅三島至，江拆二儀開。勢恐圓樞折，聲疑厚軸摧。冥心問元化，天眼幾時回。
席上酬東川嚴中丞敘舊見贈
作者：薛逢（唐）

昔記披雲日，今逾二十年。聲名俱是夢，恩舊半歸泉。朱紱慚衰齒，紅妝慘別筵。離歌正淒切，休更促危弦。
禁火
作者：薛逢（唐）

日日冒煙塵，忽忽禁火辰。塞榆關水濕，邊草賊回春。歲月傷風邁，瘡痍念苦辛。沙中看白骨，腸斷故鄉人。
詠柳
作者：薛逢（唐）

弱植驚風急自傷，暮來翻遣思悠揚。曾飄紫陌隨高下，莫令岐路頻攀折，漸擬垂陰到畫堂。
宮詞
作者：薛逢（唐）

十二樓中盡曉妝，望仙樓上望君王。鎖銜金獸連環冷，遙窺正殿簾開處，袍袴宮人掃禦床。
長安春日
作者：薛逢（唐）

窮途日日困泥沙，上苑年年好物華。荊棘不當車馬道，懶出任從遊子笑，入門還是舊生涯。
韋壽博書齋
作者：薛逢（唐）

玄晏先生已白頭，不隨鵷鷺狎群鷗。元卿謝免開三徑，塵纓未濯今如此，野水無情處處流。
潼關河亭
作者：薛逢（唐）

重岡如抱嶽如蹲，屈曲秦川勢自尊。天地並功開帝宅，滿眼波濤終古事，年來惆悵與誰論。
送衢州崔員外
作者：薛逢（唐）

笑分銅虎別京師，嶺下山川想到時。紅樹暗藏殷浩宅，休指巖西數歸日，知君已負白雲期。
開元後樂
作者：薛逢（唐）

莫奏開元舊樂章，樂中歌曲斷人腸。邠王玉笛三更咽，中原駿馬搜求盡，沙苑年來草又芳。
漢武宮辭
作者：薛逢（唐）

漢武清齋夜築壇，自斟明水醮仙官。殿前玉女移香案，茂陵煙雨埋弓劍，石馬無聲蔓草寒。
潼關驛亭
作者：薛逢（唐）

河上關門日日開，古今名利旋堪哀。終軍壯節埋黃土，猶驚往歲同袍者，尚逐江東計吏來。
五峰隱者
作者：薛逢（唐）

煙霞壁立水溶溶，路轉崖回旦暮中。鸂鶒畏人沈澗月，今日見君嘉遁處，悔將名利役疏慵。
上吏部崔相公
作者：薛逢（唐）

龍門曾共戰驚瀾，雷電浮雲出浚湍。紫府有名同羽化，今日壚錘任真宰，暫回風水不應難。
送劉郎中牧杭州
作者：薛逢（唐）

一州橫制浙江灣，臺榭參差積翠間。樓下潮回滄海浪，聖代牧人無遠近，好將能事濟清閒。
貧女吟
作者：薛逢（唐）

殘妝滿面淚闌幹，幾許幽情慾話難。雲髻懶梳愁拆鳳，惟有深閨憔悴質，年年長憑繡床看。
夜宴觀妓
作者：薛逢（唐）

燈火熒煌醉客豪，捲簾羅綺豔仙桃。纖腰怕束金蟬斷，無因得薦陽臺夢，願拂餘香到縕袍。
送西川杜司空赴鎮
作者：薛逢（唐）

黑眉玄發尚依然，紫綬金章五十年。三入鳳池操國柄，莫遣洪壚曠真宰，九流人物待陶甄。
長安夜雨
作者：薛逢（唐）

滯雨通宵又徹明，百憂如草雨中生。心關桂玉天難曉，當年志氣俱消盡，白髮新添四五莖。
獵騎
作者：薛逢（唐）

兵印長封入衛稀，碧空雲盡早霜微。滻川桑落雕初下，豈知萬裡黃雲戍，血迸金瘡臥鐵衣。
金城宮
作者：薛逢（唐）

憶昔明皇初禦天，玉輿頻此駐神仙。龍盤藻井噴紅豔，自從戎馬生河雒，深鎖蓬萊一百年。
驚秋
作者：薛逢（唐）

露竹風蟬昨夜秋，百年心事付東流。明霜義分成虛話，五湖煙水盈歸夢，蘆荻花中一釣舟。
六街塵
作者：薛逢（唐）

六街塵起鼓鼕鼕，馬足車輪在處通。百役並驅衣食內，名利到身無了日，不知今古旋成空。
悼古
作者：薛逢（唐）

細推今古事堪愁，貴賤同歸土一丘。漢武玉堂人豈在，閒事與時俱不了，且將身暫醉鄉遊。
九華觀廢月池
作者：薛逢（唐）

曾發簫聲水檻前，夜蟾寒沼兩嬋娟。微波有恨終歸海，榮華不肯人間住，須讀莊生第一篇。
社日遊開元觀
作者：薛逢（唐）

松柏當軒蔓桂籬，古壇衰草暮風吹。荒涼院宇無人到，因求天寶年中夢，故事分明載折碑。
九日曲池遊眺
作者：薛逢（唐）

陌上秋風動酒旗，江頭絲竹競相追。正當海晏河清日，微臣幸忝頒堯曆，一望郊原愜所思。
九日郡齋有感
作者：薛逢（唐）

白日貪長夜更長，百般無意更思量。三冬不見秦中雪，樓前野菊無多少，一雨重開一番黃。
九日嘉州發軍亭即事
作者：薛逢（唐）

三江分注界平沙，何處雲山是我家。舞鶴洲中翻白浪，向暮酒酣賓客散，水天狼藉變餘霞。
九日雨中言懷
作者：薛逢（唐）

糕果盈前益自愁，那堪風雨滯刀州。單床冷席他鄉夢，潛將滿眼思家淚，灑寄長江東北流。
題劍門先寄上西蜀杜司徒
作者：薛逢（唐）

峭壁橫空限一隅，劃開元氣建洪樞。梯航百貨通邦計，千年管鑰誰熔範，只自先天造化爐。
八月初一駕幸延喜樓看冠帶降戎
作者：薛逢（唐）

城頭旭日照闌幹，城下降戎彩仗攢。九陌塵埃千騎合，清水莫教波浪濁，從今赤嶺屬長安。
送司徒相公赴闕
作者：薛逢（唐）

丞相銜恩赴闕時，錦城寒菊始離披。龍媒舊識朝天路，莫愁中土無人識，自有明明聖主知。
送靈州田尚書
作者：薛逢（唐）

陰風獵獵滿旗竿，白草颼颼劍氣攢。九姓羌渾隨漢節，今日路傍誰不指，穰苴門戶慣登壇。
座中走筆送前蕭使君
作者：薛逢（唐）

笙歌慘慘咽離筵，槐柳陰陰五月天。未學蘇秦榮佩印，自笑無成今老大，送君垂淚郭門前。
重送徐州李從事商隱
作者：薛逢（唐）

曉乘徵騎帶犀渠，醉別都門慘袂初。蓮府望高秦禦史，尺組掛身何用處，古來名利盡丘墟。
醉中聞甘州
作者：薛逢（唐）

老聽笙歌亦解愁，醉中因遣合甘州。行追赤嶺千山外，左綿刺史心先死，淚滿朱弦催白頭。
北亭醉後敘舊贈東川陳書記
作者：薛逢（唐）

二十年前事盡空，半隨波浪半隨風。謀身喜斷韓雞尾，臨岐莫怪朱弦絕，曾是君家入爨桐。
宣政殿前陪位觀冊順宗憲宗皇帝尊號
作者：薛逢（唐）

樓頭鐘鼓遞相催，曙色當衙曉仗開。孔雀扇分香案出，盛禮永尊徽號畢，聖慈南面不勝哀。
元日樓前觀仗
作者：薛逢（唐）

千門曙色鎖寒梅，五夜疏鐘曉箭催。寶馬佔堤朝闕去，更傍紫微瞻北斗，上林佳氣滿樓臺。曈曈初日照樓臺，漠漠祥雲雉扇開。星駐冕旒三殿曉，欲識普恩無遠近，萬方歡忭一聲雷。
醉中看花因思去歲之任
作者：薛逢（唐）

去歲乘軺出上京，軍機旦暮促前程。狂花野草途中恨，不辭醉伴諸年少，羞對紅妝白髮生。
題白馬驛
作者：薛逢（唐）

晚麥芒幹風似秋，旅人方作蜀門遊。家林漸隔梁山遠，胸中憤氣文難遣，強指豐碑哭武侯。
題籌筆驛
作者：薛逢（唐）

天地三分魏蜀吳，武侯倔起贊籲謨。身依豪傑傾心術，出師表上留遺懇，猶自千年激壯夫。
賀楊收作相
作者：薛逢（唐）

闕下憧憧車馬塵，沈浮相次宦遊身。須知金印朝天客，立門不是趨時客，始向窮途學問津。
元日田家
作者：薛逢（唐）

南村晴雪北村梅，樹裡茅簷曉盡開。蠻榼出門兒婦去，長笑士林因宦別，一官輕是十年回。
送慶上人歸湖州因寄道儒座主
作者：薛逢（唐）

上人今去白蘋洲，霅水苕溪我舊遊。夜雨暗江漁火出，若見儒公憑寄語，數莖霜鬢已驚秋。
早發剡山
作者：薛逢（唐）

正懷何謝俯長流，更覽餘封識嵊州。樹色老依官舍晚，日暮不堪還上馬，蓼花風起路悠悠。
題春臺觀
作者：薛逢（唐）

殿前松柏晦蒼蒼，杏繞仙壇水繞廊。垂露額題精思院，便擬尋溪弄花去，洞天誰更待劉郎。
春晚東園曉思
作者：薛逢（唐）

劍外春餘日更長，東園留醉樂高張。松杉露滴無情淚，也知留滯年華晚，爭那樽前樂未央。
芙蓉溪送前資州裴使君歸京寧拜戶部裴侍郎
作者：薛逢（唐）

桑柘林枯蕎麥幹，欲分離袂百憂攢。臨溪莫話前途遠，遙知阮巷歸寧日，幾院兒童候馬看。
伏聞令公疾愈對見延英，因有賀詩遠封投獻
作者：薛逢（唐）

吉語云云海外傳，令公疾愈起朝天。皇風再扇寰區內，陪臣自訝迷津久，願識方舟濟巨川。
題獨孤處士村居
作者：薛逢（唐）

江上園廬荊作扉，男驅耕犢婦鳴機。林巒當戶蔦蘿暗，何如一被風塵染，到老云云相是非。
題上皇觀
作者：薛逢（唐）

狂寇窮兵犯帝畿，上皇曾此振戎衣。門前衛士傳清警，當時丹鳳銜書處，老柏蒼蒼已合圍。
奉和僕射相公送東川李支使歸使府夏侯相公
作者：薛逢（唐）

兩地交通佈政和，上臺深喜使星過。歡留白日千鐘酒，平津萬一言卑散，莫忘高松寄女蘿。
送封尚書節制興元
作者：薛逢（唐）

大封茅土鎮褒中，醉出都門殺氣雄。陌上晚花迎虎節，欲識真心報天子，滿旗全是發生風。
送西川梁常侍之新築龍山城並錫賚兩州刺史及部落酋長等
作者：薛逢（唐）

聖主憂夷貊，屯師剪束欽。皇家思眷佑，星使忽登臨。用命期開國，違天必釁碪。化須均草樹，恩不間飛沈。束馬淩蒼壁，捫蘿上碧岑。瘴川風自熱，劍閣氣長陰。迅瀨從天急，喬松入地深。仰觀唯一徑，俯瞰即千尋。水作新城帶，山為故壘襟。東開洞君聽，南闢納蠻心。渥澤濡三部，衣冠化雨林。帶文雕白玉，符理篆黃金。鳥道經邛僰，星纏過觜參。回軒如睿獎，休作苦辛吟。
河滿子
作者：薛逢（唐）

系馬宮槐老，持杯店菊黃。故交今不見，流恨滿川光。
題黃花驛
作者：薛逢（唐）

孤戍迢迢蜀路長，鳥鳴山館客思鄉。更看絕頂煙霞外，數樹巖花照夕陽。
涼州詞
作者：薛逢（唐）

昨夜蕃兵報國仇，沙州都護破涼州。黃河九曲今歸漢，塞外縱橫戰血流。
嘉陵江
作者：薛逢（唐）

備問嘉陵江水湄，百川東去爾西之。但教清淺源流在，天路朝宗會有期。
觀獵
作者：薛逢（唐）

馬縮寒毛鷹落膘，角弓初暖箭新調。平原踏盡無禽出，竟日翻身望碧霄。
狼煙
作者：薛逢（唐）

三道狼煙過磧來，受降城上探旗開。傳聲卻報邊無事，自是官軍入抄回。
俠少年
作者：薛逢（唐）

綠眼胡鷹踏錦韝，五花驄馬白貂裘。往來三市無人識，倒把金鞭上酒樓。
感塞
作者：薛逢（唐）

滿塞旌旗鎮上游，各分天子一方憂。無因得見歌舒翰，可惜西山十八州。
聽曹剛彈琵琶
作者：薛逢（唐）

禁曲新翻下玉都，四弦掁觸五音殊。不知天上彈多少，金鳳銜花尾半無。
定山寺
作者：薛逢（唐）

十裡松蘿映碧苔，一川晴色鏡中開。遙聞上界翻經處，片片香雲出院來。
越王樓送高梓州入朝
作者：薛逢（唐）

乘遞初登建外州，傾心喜事富人侯。讓當遊藝依仁日，欲知恨戀情深處，聽取長江旦暮流。
《送李蘊赴鄭州因獻盧郎中
作者：薛逢（唐）

僕射陂西想到時，滿川晴色見旌旗。馬融閑臥笛聲遠，唯君此去人多羨，卻是恩深自不知。
送裴評事
作者：薛逢（唐）

塞垣從事識兵機，只擬平戎不擬歸。入夜笳聲含白髮，此別不應書斷絕，滿天霜雪有鴻飛。
送沈單作尉江都
作者：薛逢（唐）

煬帝都城春水邊，笙歌夜上木蘭船。三千宮女自塗地，少年作尉須矜慎，莫向樓前墜馬鞭。
送薛耽先輩歸謁漢南
作者：薛逢（唐）

雲繞千峰驛路長，謝家聯句待檀郎。手持碧落新攀桂，孔門多少風流處，不遣顏回識醉鄉。
送同年鄭祥先輩歸漢南
作者：薛逢（唐）

年來驚喜兩心知，高處同攀次第枝。人倚繡屏閑賞夜，家去恩門四千裡，只應從此夢旌旗。
李先輩擢第東歸有贈送
作者：薛逢（唐）

金榜前頭無是非，平人分得一枝歸。正憐日暖雲飄路，茂陵自笑猶多病，空有書齋在翠微。
送韓絳歸淮南寄韓綽先輩
作者：薛逢（唐）

島上花枝系釣船，隋家宮畔水連天。江帆自落鳥飛外，相逢且問昭州事，曾鼓莊盆對逝川。
送盧緘歸揚州
作者：薛逢（唐）

曾向雷塘寄掩扉，荀家燈火有餘輝。關河日暮望空極，今年春色還相誤，為我江邊謝釣磯。
送剡客
作者：薛逢（唐）

兩重江外片帆斜，數裡林塘繞一家。門掩右軍餘水石，若到天臺洞陽觀，葛洪丹井在雲涯。
涼州詞
作者：薛逢（唐）

千里東歸客，無心憶舊遊。掛帆遊□水，高枕到青州。君住孤山下，煙深夜徑長。轅門渡綠水，遊苑繞垂楊。樹發花如錦，鶯啼柳若絲。更遊歡宴地，愁見別離時。
送蕭俛相公歸山
作者：薛逢（唐）

眼前軒冕是鴻毛，天上人情謾自勞。脫卻朝衣便東去，青雲不及白雲高。
石膏枕
作者：薛逢（唐）

表裡通明不假雕，冷於春雪白於瑤。朝來送在涼床上，只怕風吹日炙銷。
句
作者：薛逢（唐）

草荒留客院，泥臥喂生臺。（《遊廢寺》。以下見《海錄碎事》）碧碎鴛鴦瓦，香埋菡萏壚。初日暉暉上彩旄。金鞍俯鞚塵開處，銀鏑離弦中處聲。。昨日鴻毛萬鈞重，今朝山嶽一朝輕。（《舊唐書》本傳：王鐸作相，逢有詩云雲，鐸怨之）
過雲居院玄福上人舊居
作者：皮日休（唐）

重到雲居獨悄然，隔窗窺影尚疑禪。不逢野老來聽法，南宗弟子時時到，泣把山花奠幾筵。
陪江西裴公遊襄州延慶寺
作者：皮日休（唐）

丹霄路上歇徵輪，勝地偷閒一日身。不署前驅驚野鳥，更向碧山深處問，不妨猶有草茅臣。
西塞山泊漁家
作者：皮日休（唐）

白綸巾下發如絲，靜倚楓根坐釣磯。中婦桑村挑葉去，西塞山前終日客，隔波相羨盡依依。
襄州春遊
作者：皮日休（唐）

信馬騰騰觸處行，春風相引與詩情。等閒遇事成歌詠，岑牟單絞何曾著，莫道倡狂似禰衡。
送從弟皮崇歸複州
作者：皮日休（唐）

羨爾優遊正少年，竟陵煙月似吳天。車螯近岸無妨取，殷勤莫笑襄陽住，為愛南溪縮項鯿。
題潼關蘭若
作者：皮日休（唐）

潼津罷警有招提，近百年無戰馬嘶。壯士不言三尺劍，關吏不勞重借問，棄繻生擬入耶溪。
襄陽閒居與友生夜會
作者：皮日休（唐）

習隱悠悠世不知，林園幽事遞相期。舊絲再上琴調晚，草玄寂淡無人愛，不遇劉歆更語誰。
習池晨起
作者：皮日休（唐）

清曙蕭森載酒來，涼風相引繞亭臺。數聲翡翠揹人去，竹屏風下登山屐，十宿高陽忘卻回。
秋晚自洞庭湖別業寄穆秀才
作者：皮日休（唐）

破村寥落過重陽，獨自攖寧葺草房。風撦紅蕉仍換葉，他日若修耆舊傳，為予添取此書堂。
華山李煉師所居
作者：皮日休（唐）

麻姑古貌上仙才，謫向蓮峰管玉臺。瑞氣染衣金液啟，深夜寂寥存想歇，月天時下草堂來。
宏詞下第感恩獻兵部侍郎
作者：皮日休（唐）

分明仙籍列清虛，自是還丹九轉疏。畫虎已成翻類狗，猶有報恩方寸在，不知通塞竟何如。
襄州漢陽王故宅
作者：皮日休（唐）

碑字依稀廟已荒，猶聞耆舊憶賢王。園林一半為他主，柱天功業緣何事，不得終身似霍光。
《傷盧獻秀才
作者：皮日休（唐）

湣徵新價欲淩空，一首堪欺左太沖。只為白衣聲過重，手弄桂枝嫌不折，直教身歿負春風。
南陽
作者：皮日休（唐）

昆陽王氣已蕭疏，依舊山河捧帝居。廢路塌平殘瓦礫，二百年來霸王業，可知今日是丘墟。
秋晚訪李處士所居
作者：皮日休（唐）

門前襄水碧潺潺，靜釣歸來不掩關。書閣鼠穿廚簏破，莫為愛詩偏念我，訪君多得醉中還。
李處士郊居
作者：皮日休（唐）

石衣如發小溪清，溪上柴門架樹成。園裡水流澆竹響，滿引紅螺詩一首，劉楨失卻病心情。
送令狐補闕歸朝
作者：皮日休（唐）

文如日月氣如虹，舉國重生正始風。且願仲山居左掖，為說明年今日事，晉廷新拜黑頭公。
洛中寒食二首
作者：皮日休（唐）

千門萬戶掩斜暉，繡幰金銜晚未歸。擊鞠王孫如錦地，唯有路傍無意者，獻書未納問淮肥。遠近垂楊映鈿車，天津橋影壓神霞。弄春公子正回首，欲知豪貴堪愁處，請看邙山晚照斜。
登第後寒食杏園有宴，因寄錄事宋垂文同年
作者：皮日休（唐）

雨洗清明永珍鮮，滿城車馬簇紅筵。恩榮雖得陪高會，縱來恐被青娥笑，未納春風一宴錢。
陳先輩故居
作者：皮日休（唐）

杉桂交陰一裡餘，逢人渾似洞天居。千株橘樹唯沽酒，襄陽無限煙霞地，難覓幽奇似此殊。